ΙΣΤΟΡΙΟΜΗΧΑΝΗ: γήπεδο, πορτοφόλι

 Μια φορά κι ένα καιρό πήγε ένας κύριος με τον φίλο του στο γήπεδο. Στο αμάξι του έβγαλε το πορτοφόλι του για να δει αν έχει μαζί του τα εισιτήρια.

 Μόλις έφτασε στο γήπεδο πήρε το πορτοφόλι του και το μπουφάν του και βγήκε έξω, έδωσε τα εισιτήρια και μπήκε μέσα στο στάδιο. Κάθισε στη θέση του δίπλα στον φίλο του. Όταν η ομάδα του έβαλε γκολ φώναξε << ΓΚΟΟΟΟΟΟΟΟΛ>> και του έπεσε το πορτοφόλι του και ένας κλέφτης του το έκλεψε.

 Όταν τελείωσε ο αγώνας του έδωσαν πίσω το εισιτήριο του και έβαλε το χέρι του στην τσέπη του, είδε ότι το πορτοφόλι του λείπει από την θέση που το είχε αφήσει πριν αρχίσει ο αγώνας. Το είπε στον φίλο του ότι λείπει το πορτοφόλι του από την τσέπη του .Ο φίλος του, του είπε << Δες εκεί που το είχες αφήσει τελευταία φορά>>. Ο κύριος μπήκε μέσα στο γήπεδο και το έψαχνε εκεί που καθόταν αλλά δεν ήταν πουθενά.

 Mπήκε στο αμάξι του στεναχωρημένος και πήγε στο σπίτι του μαζί με τον φίλο του. Τότε του κατέβηκε μια ιδέα να καλέσει το 100 (την αστυνομία). Τους είπε το γεγονός και έκλεισε το τηλέφωνό του. Το είπε στην γυναίκα του και στεναχωρήθηκαν και οι δύο πολύ.

 Μετά από λίγες ώρες χτύπησε το τηλέφωνο και ήταν η αστυνομία. Ο κύριος τότε τους ρώτησε τι ήθελαν. Η αστυνομία τους είπε ότι το πορτοφόλι βρέθηκε και τους είπαν να περάσουν να το πάρουν όποτε μπορούν. Τότε ο κύριος πέταξε από τη χαρά του, το είπε στη γυναίκα του και την άλλη μέρα πέρασαν από το αστυνομικό τμήμα να το πάρουν. Από τότε πρόσεχε πολύ στο γήπεδο και το έβαζε πιο βαθιά στην τσέπη του για να μην το ξαναχάσει.

ΤΕΛΟΣ